यूराल नदी के उदगम यूराल परबत के माउंट क्रुग्ल्याया चोटी के लगे से होखे ला जेकरे बाद ई परबत के समानांतर दक्खिन मुँह बहे ले आ मैग्नितोगोर्स्क पहुँचे ले, एकरे बाद ओर्स्क हो के बहे के बाद पच्छिम मुँह के हो जले आ लगभग 300 किमी बहे के बाद ओराल के लग्गे फिर से दक्खिन मुँह के हो जाले। एकरा बाद ई एगो बड़हन मैदानी हिस्सा में मियांडर बनावत बहे के बाद अत्यराओ के कुछ नीचे जा के कैस्पियन सागर में मिले ले आ आपन खास किसिम के फेड़ के आकृति भा चिरई के पंजा के आकृति के (डिजीटेट) डेल्टा बनावे ले।